
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2023)0338),
–	atsižvelgdamas į Sutarties dėl Europos Sąjungos veikimo 294 straipsnio 2 dalį, 212 straipsnį ir į 322 straipsnio 1 dalį, pagal kuriuos Komisija pateikė pasiūlymą Parlamentui (C9‑0210/2023),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į preliminarų susitarimą, kurį atsakingi komitetai patvirtino pagal Darbo tvarkos taisyklių 74 straipsnio 4 dalį, ir į 2024 m. vasario 14 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 59 straipsnį, 
–	atsižvelgdamas į bendrus Užsienio reikalų komiteto ir Biudžeto komiteto svarstymus pagal Darbo tvarkos taisyklių 58 straipsnį, 
–	atsižvelgdamas į Biudžeto kontrolės komiteto ir Žemės ūkio ir kaimo plėtros komiteto laiškus,
–	atsižvelgdamas į Užsienio reikalų komiteto ir Biudžeto komiteto pranešimą (A9‑0286/2023),
1.	priima per pirmąjį svarstymą toliau pateiktą poziciją[footnoteRef:1]; [1:  	Ši pozicija pakeičia 2023 m. spalio 17 d. priimtus pakeitimus (Priimti tekstai, P9_TA(2023)0363).] 

2. 	pritaria Parlamento ir Tarybos bendram pareiškimui, pridėtam prie šios rezoliucijos, jis bus paskelbtas Europos Sąjungos oficialiojo leidinio C serijoje;
3. 	pritaria Parlamento, Tarybos ir Komisijos bendram pareiškimui, pridėtam prie šios rezoliucijos, jis bus paskelbtas Europos Sąjungos oficialiojo leidinio C serijoje;
4.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
5.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.







P9_TC1-COD(2023)0200
Europos Parlamento pozicija, priimta 2024 m. vasario 27 d. per pirmąjį svarstymą, siekiant priimti Europos Parlamento ir Tarybos reglamentą (ES) 2024/..., kuriuo nustatoma Ukrainos priemonė
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2024/792.)

TEISĖKŪROS REZOLIUCIJOS PRIEDAS
Europos Parlamento ir Tarybos bendras pareiškimas dėl Ukrainos priemonei skirtos atitinkamos biudžeto nomenklatūros[footnoteRef:2] [2:  	2024 m. vasario 29 d. Europos Parlamento ir Tarybos reglamentas (ES) 2024/792, kuriuo nustatoma Ukrainos priemonė (OL L, 2024/792, 2024 2 29, ELI: http://data.europa.eu/eli/reg/2024/792/oj).] 

Nedarant poveikio biudžeto valdymo institucijos prerogatyvoms metinės biudžeto procedūros kontekste ir Komisijos įgaliojimams parengti biudžeto projektą, Europos Parlamentas ir Taryba prašo Komisijos pasiūlyti sukurti bent vieną biudžeto eilutę Ukrainos priemonės I ramsčiui, dvi biudžeto eilutes pagal II ramstį, be kita ko, Bendro atidėjinių fondo Ukrainos garantijai, įsteigto pagal Ukrainos priemonės reglamento IV skyrių, atidėjiniams, tris biudžeto eilutes pagal III ramstį, skirtas pasirengimo narystei Sąjungoje paramai ir kitoms priemonėms, skolinimosi išlaidų subsidijoms ir Bendro atidėjinių fondo (ankstesnių laikotarpių priemonės) atidėjiniams, taip pat specialią biudžeto eilutę, skirtą techninės ir administracinės pagalbos išlaidoms, susijusioms su Priemonės įgyvendinimu.
Europos Parlamento, Tarybos ir Komisijos bendras pareiškimas dėl išskirtinio Ukrainos priemonės pobūdžio[footnoteRef:3] [3:  	2024 m. vasario 29 d. Europos Parlamento ir Tarybos reglamentas (ES) 2024/792, kuriuo nustatoma Ukrainos priemonė (OL L, 2024/792, 2024 2 29, ELI: http://data.europa.eu/eli/reg/2024/792/oj).] 

Europos Parlamentas, Taryba ir Komisija pritaria nuomonei, kad Ukrainos priemonė yra išskirtinė didelės geopolitinės svarbos vidutinės trukmės laikotarpio priemonė, pritaikyta atsižvelgiant į netikrumą ir precedento neturinčius iššūkius, susijusius su parama kariaujančiai šaliai ir šiam karui darant tiesioginį poveikį Sąjungos saugumui. Atitinkamai Ukrainos priemone užtikrinama Sąjungos atsako į Ukrainos finansavimo trūkumo, atsigavimo, atstatymo ir modernizavimo poreikių tenkinimo lankstumo ir programuojamumo pusiausvyra, kartu remiant Ukrainos pastangas vykdyti reformas rengiantis narystei Sąjungoje. Ukrainos priemonės tikslais, finansavimo ir valdymo tvarka, dėl kurios susitarta, reaguojama į išskirtines ir konkrečias aplinkybes bei iššūkius, dėl kurių ši konkreti Priemonė buvo priimta.

